VS000636
Datum: 1994-06-12T02:00:00.000+02:00
datum_sodbe_i_stopnje: 1997-10-10T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe hrbtenice in reber in njihove posledice - poškodbe prsne in trebušne votline in njihove posledice
fischer: hudi primeri
odskodnina: 4800000 SIT
opombe: II Ips 83/99. Reviziji obeh pravdnih strank sta bili zavrnjeni.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 40 do 45 let

Škodni dogodek

Poškodoval se je v prometni nesreči.

Poškodba

Raztrganje vranice, prelomi od 6. do 9. levega rebra, izstop zraka in izliv krvi v levo prsno votlino, izkrvavitveni šok, raztrganinska udarninska rana spodnje ustnice, povrhnje odrgnine spodnjih okončin predvsem levega stopala.

Telesne bolečine

2000000 SIT Trajne hude 7 dni, občasne hude 9 dni, trajne srednje močne 10 dni, občasne srednje močne 12 dni, trajne zmerne 4 tedne in občasne pojemajoče zmerne 5 tednov. Tožnik ima še sedaj in bo imel še v bodoče občasne telesne bolečine v obliki zbadanja na levi strani prsnega koša in v področju trebušne brazgotine. Te bolečine bo moral prenašati vse življenje. Prestati bo moral še eno operacijo, v kateri mu bodo odstranili ostesintetski material in bo zaradi te operacije prestajal znova telesne bolečine, ki bodo hude, srednje močne in nekaj časa zmerne. Prestajati bo moral tudi neugodnosti, kot so zdravljenje v bolnici z operativnim posegom, zdravniški kontrolni pregledi v bolnici in domači ambulanti in podobno. Zaradi te bodoče operacije je predviden približno 3 tedne trajajoč bolniški stalež.

#### Hospitalizacija

3 tedne. Od tega je bil 13 dni na enoti za intenzivno terapijo in v tem času je bil trikrat operiran.

#### Ambulantno zdravljenje

5 zdravniških kontrolnih pregledov pri kirurgu, 21 zdravniških kontrolnih pregledov pri splošnem zdravniku.

#### Nevšečnosti med zdravljenjem

Neugoden je bil priključek na umetno dihanje 9 dni, dvakratna odstranitev velike količine krvi iz prsne votline, operativna stabilizacija s pomočjo osteosinteze večkrat prelomljenega 7. rebra, drenaža leve prsne votline 3 dni, večkratne masivne transfuzije krvi in infuzije različnih tekočin ter aplikacija številnih zdravil, večkratna ultrazvočna preiskava prsne votline, absolutna navezanost na tujo pomoč v času zdravljenja na enoti za intenzivno terapijo in v času, ko je bil priklopljen na aparaturo za umetno dihanje, 39-kratno rentgensko eksponiranje. V polnem zdravniškem staležu je bil 5 mesecev in 13 dni. Tožnik je nato opravljal 4-urno delo še en mesec in 4 dni.

## Strah

400000 SIT Neposredno pred škodnim dogodkom se je tožnik zelo intenzivno prestrašil, saj je videl da bo prišlo do trčenja, zaradi česar se je tudi izognil na bankino, vendar trčenja ni mogel preprečiti. Zaradi poslabšanja zdravstvenega stanja se je zopet pojavil strah, ki je trajal vsaj 6 dni zdravljenja v enoti za intenzivno terapijo. Pozneje je tožnika upravičeno skrbelo za zdravje strjeno še približno 2 meseca. Tožnika je še vedno strah, da ne bi prišlo do zapore črevesja, ker pa je ta nevarnost doživljenjska, bo tudi tovrsten strah tako dolgotrajen.

## Zmanjšanje življenjske aktivnosti

2300000 SIT Dihalna gibljivost leve strani prsnega koša nekoliko zaostaja, na levem sedmem rebru se nahaja plošča pripeta s štirimi vijaki, od katerih je spodnji že nekoliko popustil in bo ploščo potrebno ponovno odstraniti. Tožniku so odstranili poškodovano in krvavečo vranico, kar povzroča vsaj za nekaj let nevarnost raznih infekcij, oziroma se je tožnikova odpornost proti infekcijam zmanjšala. Tožnik se hitreje zadiha pri hitri hoji, hoji po stopnicah navzgor, ne zmore dvigovanja težjih bremen, pri tožniku obstaja doživljenjska nevarnost brazgotinskega zapiranja, predvsem tankega črevesja po krvavitvi v trebušno votlino in nujnem operativnem posegu v trebušno votlino. Če pride do take zapore, je mogoče to rešiti samo s hitro operacijo. Pri večjih fizičnih naporih se tožnik prekomerno in asimetrično zadiha. Tožnikove življenjske aktivnosti so zmanjšane za 25%.

## Skaženost

100000 SIT Najbolj izpostavljeni in zato vidni sta 28 cm dolga operativna brazgotina vzdolž medreberja in 12 cm dolga brazgotina nad popkom. V poletnih mesecih vzbujata pri ljudeh določeno pozornost in se zaradi tega tožnik počuti neprijetno.

---

ZOR člen 200, 203